R A T I 0. 135 



brem, quamvis summum Virum qualibuscunque raeis laudibus longe esse 

 inaiorem penitus persentio. Historiam Religionis et Societatis Christianas 

 iam dudum bene multis dumetum quoddam satis late patens at aridum vi- 

 sum esse neminem paulo peritiorem fugit. Hinc factum, ut nulla fere 

 fructuum , quos gesserat ager , ratione habita , in illo solum vepres ac spinas 

 anxie niniis et oupidius quaererent rerum ante gestarum indagatores et perscru- 

 tatores. Quod non solum in Centuriatoribus Magdeburgensibus , sed etiam 

 in SPITTLERO , HENCKIO, aliisque egregiis ceteroquin viris, reprehendendum 

 esse recte, ut opinor, inonuerunt Viri docti, qui NEANDRO parentarunt. 

 NEANDER vero plane diversam haec tractandi viam et sibi sequendam pu- 

 tavit et aliis commendandam. Ubivis in societate Christiana Coeleste illud 

 Regnum ob oculos habens, omnibus terrenis regnis et societatibus humanis longe 

 sublimius et stabilius, omne illud ex Historia veluti aurum e terra eruen- 

 dum atque in media luce ponendum curavit, quidquid divinae religionis 

 vim beneficam ad miserorum mortalium animos consolandos atque emen- 

 dandos patefaceret , quidquid facile in practicum usum converti posset adeo- 

 que vitae inserviret vere Christianae. Et tarn feliciter rem suam egit , ut 

 opere nondum perfecto et sibi et religioni, quam vita et scriptis tuitus 

 est, monumentum condiderit acre perennius. Eat nunc aliquis et de meritis 

 eius detrahens perfricata fronte altoque supercilio affirmet NEANDRUM to- 

 tum internae vitae contemplation! deditum res exteruas parum curasse ; eum 

 iudicii acumine cedere SPITTLERO ; ingenii ubertate , quae sales et lurnina 

 spargit, HASIO; in accuratissima fontium descriptione vel aestimatione 

 GIESELERO ; vel eum in dictionis perspicuitate et stili elegantia MERLEIO , 

 HAGENBACHIO, BUNGENERO minorem esse habendum ; vel his omnibus concessis 

 nullum horum coryphaeorum NEANDRO , Historicorum quondam principi , pal- 

 mam erepturum, vel debitas id est summas' laudes denegaturum esse per- 

 suasum mihi habeo ! Favete pii NEANDRI manes! Tuam imaginem quo 

 diutius intueor, eo magis te venerari, admirari, adamare animus iubet. 

 Faxit Deus, ut haec tua imago mihi semper ita obversetur, ut hanc con- 

 templando, te ducem sequendo, tuaque scripta nocturna diurnaque manu 

 versando, omnes, qui meas scholas adeant, reddam sapientiores , meliores, 

 vere Christianos , atque ipse in dies sapientior meliorque evadam. 



